টেস্ট টোয়েন্টি

টেস্ট টোয়েন্টি হলো আন্তর্জাতিক ক্রিকেটের একটি নতুন ফরম্যাট, যেখানে টেস্ট ক্রিকেট এবং টি২০ এই দুটি ফরম্যাটের সমন্বয় করা হয়েছে। টেস্ট, ওয়ানডে এবং টি২০-র পর এটি হবে আন্তর্জাতিক ক্রিকেটের চতুর্থ সংস্করণ। নতুন চ্যাম্পিয়নশিপের প্রথম দুটি সংস্করণ ভারতে অনুষ্ঠিত হবে, যার প্রথম সংস্করণটি ২০২৬ সালের জানুয়ারিতে শুরু হওয়ার পরিকল্পনা রয়েছে। এই ফরম্যাটের উপদেষ্টা বোর্ডে ভারতের সাবেক ক্রিকেটার হরভজন সিং, এবি ডি ভিলিয়ার্স, স্যার ক্লাইভ লয়েড এবং ম্যাথু হেইডেন রয়েছেন।

 খেলার নিয়ম 
টেস্ট টোয়েন্টি হবে ৮০ ওভারের একটি ম্যাচ। টেস্টের মতো উভয় দলই দুটি ইনিংসের জন্য ব্যাট করবে। চারটি ইনিংসের প্রতিটি ২০ ওভারের হবে। খেলাটি শেষ হবে একদিনে। টেস্ট এবং টি২০ উভয় ক্রিকেটের নিয়ম প্রযোজ্য হবে। ম্যাচ জয়, পরাজয়, টাই বা ড্রতে শেষ হতে পারে।

১৩ থেকে ১৯ বছর বয়সী দর্শকদের ক্রিকেটের প্রতি আগ্রহী করে তোলার লক্ষ্যে এই ফরম্যাটটি উদ্ভাবিত হয়েছে। প্রথম মৌসুমে ছয়টি ফ্র্যাঞ্চাইজি খেলবে: তিনটি ভারত থেকে এবং বাকি তিনটি দুবাই, লন্ডন এবং মার্কিন যুক্তরাষ্ট্র থেকে। প্রতিটি দলে ১৬ জন খেলোয়াড় থাকবে। কিশোর দর্শক (১৩ থেকে ১৯) টিকিট ছাড়াই খেলা দেখতে পারবে।

 তথ্যসূত্র 

বিষয়শ্রেণী:ক্রিকেট
বিষয়শ্রেণী:ক্রিকেট ম্যাচ